অবশেষে বত্রিশ বছর পর সম্প্রতি বিজ্ঞানীরা পরজীবির এই মন-নিয়ন্ত্রণ ক্ষমতার রহস্য উন্মোচন করতে শুরু করেছেন। যেমন ইস্রায়েলের বেন-গুইরন বিশ্ববিদ্যালয়ের বিজ্ঞানী ফ্রেডরিক লিবারস্যাট ও তাঁর সহকর্মীরা জুয়েল বোলতা আম্পুলেক্স কমপ্রেসা (Ampulex compressa) কিভাবে তেলাপোকার উপর অশুভ আক্রমন চালিয়ে একে জিন্দালাশে পরিণত করে বের করেছেন। বোলতাটা তেলাপোকাকে এর হুল দিয়ে দংশন করে অসাড়, নিষ্ক্রিয় করে ফেলে। তারপর বোলতা তেলপোকার এন্টেনা ধরে টেনে নিয়ে আনে কোন গর্তে। তেলাপোকা কিন্তু নড়তে-চড়তে সক্ষম। তবে ওই দংশনের পর নিজ থেকে নড়াচড়ার যাবতীয় উদ্দীপনা সে হারিয়ে ফেলে। এরকম অবস্থায় বোলতা তেলাপোকার নিচের দিকে ডিম পাড়ে। তেলপোকা সে অবস্থাতেই দাঁড়িয়ে থাকে। একসময় ডিম ফুটে বোলতার লার্ভা বের হয় আর তেলাপোকার তলদেশ কেটে ঢুকে পড়ে।